section_heading: Etiopska crkva u novije vrijeme
paragraph_text: Nakon smrti Abune Tekle Hajmana, vojni režim Derg uspio je da se za novoga Abunu izabere Merkoriosa, koji je do tada bio biskup Gondara. On je bio i parlamentarni zastupnik, lojalan Dergu, odboru koji je vladao zemljom. Nakon pada vojnog režima Derg, Merkorios je abdicirao i pobjegao u inozemstvo. Na njegovo mjesto izabran je patrijarh Paulos, koga je kao zakonitog priznala i Koptska crkva. U međuvremenu su slijedbenici Abune Tekle Hajmana osnovali Etiopsku tevahedo crkvu u progonstvu. Tako danas postoje dvije Etiopske Crkve, tuzemna i inozemna s vjernicima u dijaspori u Europi i Americi.